Document ID: 31981D0325

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Απριλίου 1981
περί εγκρίσεως των προγραμμάτων ταχείας εξαλείψεως της βρουκελλώσεως και φυματιώσεως τα οποία υπέβαλε η Ελλάς
(Το κείμενο στην ελληνική γλώσσα είναι το μόνο αυθεντικό)
(81/325/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 77/391/ΕΟΚ του Συμβουλίου της 17ης Μαΐου 1977 περί κοινοτικής δράσεως για την εξάλειψη της βρουκελλώσεως, φυματιώσεως και λευκάσεως των βοοειδών (1), και ιδίως το άρθρο 9 παράγραφος 2,
την οδηγία 81/6/ΕΟΚ του Συμβουλίου της 1ης Ιανουαρίου 1981 περί παροχής αδείας στην Ελληνική Δημοκρατία να ανακοινώνει και να πραγματοποιεί τα εθνικά της προγράμματα ταχείας εξαλείψεως της βρουκελλώσεως και φυματιώσεως βοοειδών (2),
Εκτιμώντας:
ότι με επιστολή, στις 11 Φεβρουαρίου 1981, η Ελλάς ανακοίνωσε στην Επιτροπή ένα πρόγραμμα ταχείας εξαλείψεως της βρουκελλώσεως καθώς και ένα πρόγραμμα ταχείας εξαλείψεως της φυματιώσεως·
ότι, μετά από έλεγχο, τα προγράμματα ευρέθησαν σύμφωνα με τις οδηγίες 77/391/ΕΟΚ και 81/6/ΕΟΚ· ότι, κατά συνέπεια, πληρούνται οι όροι για την οικονομική συμμετοχή της Κοινότητος·
ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής του Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται τα προγράμματα ταχείας εξαλείψεως της βρουκελλώσεως και της φυματιώσεως τα οποία υπέβαλε η Ελλάς.
Άρθρο 2
Η Ελλάς θέτει σε ισχύ τις νομοθετικές, κανονιστικές και διοικητικές διατάξεις για την πραγματοποίηση των προγραμμάτων, που αναφέρονται στο άρθρο 1, την 1η Απριλίου 1981.
Άρθρο 3
Η παρούσα απόφαση απευθύνεται στην Ελληνική Δημοκρατία.
Έγινε στις Βρυξέλλες, στις 24 Απριλίου 1981.

Labels: 0
18
6